Veronika rakúska

**Veronika rakúska** () je druh z rodu veronika (*Veronica*) z čeľade skorocelovité (*Plantaginaceae*). Je to trváca bylina vyskytujúca sa najmä v strednej a juhovýchodnej Európe.  

## Rozšírenie
Prirodzený areál rozšírenia veroniky rakúskej (v rozsahu poddruhov *dentata*, *jacquinii* a *austriaca*) pokrýva strednú a juhovýchodnú Európu od Nemecka a Talianska až po európske Rusko a Kaukaz; okrem toho Malú Áziu, Arménsko a Kurdistan - podrobnosti o výskyte pozri v kapitole Systematika. Introdukovaná je v USA v štáte Minnesota a v ďalekovýchodnom Rusku v Amursku, Chabarovsku a Prímorsku.

## Opis veroniky rakúskej zúbkatej (''Veronica austriaca'' subsp. ''dentata'')
Je to častá rastlina trávnatých a kamenistých svahov v nížinách a v teplejších pahorkatinách. Rastie na teplých stanovištiach na vápenci, dolomite, kremenci, andezite, travertíne a na vápnik bohatých kyprých, hlinitých, ílovitých a sprašových pôdach. Na Slovensku bol jej najnižší výskyt zaznamenaný vo výške 220 m n. m. a najvyšší vo výške 1 075 m n. m.

Veronika rakúska zúbkatá je trváca bylina. Byľ je vzpriamená, občas krátko vystúpavá, oblá, vysoká 10 až 50 cm a rovnomerne chlpatá.

Listy sú sediace alebo krátko stopkaté, kopijovité, na báze zúžené alebo klinovité, na okraji pílkovité až hlboko pílkovité, niekedy viac-menej celistvookrajové. Listy nekvitnúceho vrcholu stonky sú vždy viac-menej celistvookrajové, všetky viac-menej zreteľne podvinuté a na vrchole končisté.

Kvety sú usporiadané v dlhostopkatých strapcoch, vyrastajúcich z pazúch horných listov. Koruna s priemerom 10 – 12 mm je azúrovomodrá až sýtomodrá. Laloky koruny sú široko vajcovité, tupo končisté a tmavšie žilkované; hrdlo koruny a korunná rúrka sú biele. Nitky tyčiniek sú kratšie ako koruna. Čnelka s pologuľatou bliznou je dlhá 4 – 5 mm. kališné diely sú 4 alebo 5 a sú kopijovité a nerovnakej dĺžky. Stopky kvetov sú približne rovnako dlhé ako čiarkovité listene.

Tobolky sú zboka slabo stlačené, obrátene srdcovité či široko elipsoidné, na vrchole plytko vykrojené. Sú roztrúsene krátko chlpaté, s výraznou žilnatinou. Semená sú ploské, široko vajcovité a žltohnedé. 

Veronika rakúska zúbkatá varíruje najmä vo veľkosti a členení okraja listov ako aj v odení listov, kvetov a plodov a vo veľkosti a farbe kvetov. 

Veronika rakúska zúbkatá kvitne v máji až júli. 

## Systematika
:*Vysvetlivka: A, B, C atď. sú pomocné označenia rôznych významov toho istého názvu. *

### Rozsah druhu
Vymedzenie rozsahu druhu veronika rakúska (*Veronica austriaca*) v literatúre značne kolíše. Podrobnosti vidno v nasledujúcej podkapitole, tu nasleduje len stručné zhrnutie: Označenie druh veronika rakúska (*Veronica austriaca*) môže  v závislosti od autora celkovo znamenať niektorú z nasledujúcich možností: 
* I) *[[Veronica dentata]]* A, *[[Veronica jacquinii]]* A a prechodné formy medzi týmito dvoma taxónmi [Toto je dole označené ako *Veronica austriaca* A]
* II) to isté ako bod I plus viaceré ďalšie taxóny [Toto je dole označené ako *Veronica austriaca* H a *Veronica austriaca* CH]
* III) len *[[Veronica dentata]]* A (staršie niekedy vrátane *[[Veronica orbiculata]]* ) [Toto je dole označené ako *Veronica austriaca* B]
* IV) staršie: to isté ako bod III, ale len ak stredné listy nie sú celistvookrajové [Toto je dole označené ako *Veronica austriaca* C]
* V) len *[[Veronica jacquinii]]* A (vrátane *Veronica dalmatica*, obyčajne vrátane *Veronica austriaca* subsp. *austriaca* D a staršie spravidla vrátane *Veronica orbiculata*) [Toto je dole označené ako *Veronica austriaca* D]
* VI) staršie: to isté ako bod V, ale len ak sú stredné listy jednoducho perovito delené [Toto je dole označené ako *Veronica austriaca* E]
* VII) staršie: to isté ako bod V, ale len ak sú stredné listy dvojito perovito delené [Toto je dole označené ako *Veronica austriaca* F]
* VIII) ojedinele: ''Veronica austriaca'' subsp. ''austriaca'' D [Toto je dole označené ako *Veronica austriaca* G]
Táto viacznačnosť pojmu veronika rakúska vyplýva z toho, že u Linnea (t. j. u prvého platného autora názvu tohto druhu) je rozpor medzi opisom druhu, zdrojom tohto opisu (a názvu) a typovou rastlinou. Konkrétne: Linneaus pod názvom *Veronica austriaca* pôvodne opísal taxón neskôr známy ako *Veronica dentata* (=*Veronica austriaca* subsp. *austriaca*). V neskoršom vydaní však k tomuto opisu pridal ako zdroj text, ktorý opisuje taxón neskôr známy ako *Veronica jacquinii* (=*Veronica austriaca* subsp. *jacquinii*). Typová rastlina, ktorú použil Linnaeus, je však na prechode medzi *Veronica dentata* a *Veronica jacquinii* (a teda zodpovedá tomu, čo sa niekedy v súčasných textoch označuje ako *Veronica austriaca* subsp. *austriaca* D).

### Vnútorná systematika
1. Najčastejšie uvádzaný obsah druhu veronika rakúska je dnes takýto (veronika rakúska A – *Veronica austriaca* A, staršie: *Veronica multifida* A):
*poddruh veronika rakúska zúbkatá (*Veronica austriaca* subsp. *dentata* A/ *Veronica austriaca* subsp. *austriaca* A ) – Tento taxón sa vyznačuje zúbkatými (okrem hlboko zúbkatých) alebo pílkovitými strednými listami, ojedinele má stredné listy celistvookrajové. Vyskytuje sa v celom páse území od (vrátane) Nemecka a Rakúska až po (vrátane) Bielorusko, európske Rusko, Kaukaz (plus Arménsko, Kurdistan) a Rumunsko, . Niekedy sa tento taxón uvádza ako samostatný druh, ktorý sa volá veronika zúbkatá A (*Veronica dentata* A) alebo veronika rakúska B (*Veronica austriaca* B). V dávnejšej minulosti niektorí autori namiesto (pod)druhu *dentata* A uvádzali (minimálne) dva samostatné druhy *Veronica Schmidtii*/*Veronica austriaca*  C (s necelistvookrajovými listami) a *Veronica dentata* B  (s celistvookrajovými listami), zatiaľ čo ojedinele sa tieto dva druhy chápali tak, že to nie sú dva normálne druhy, ale dva hybridné druhy *Veronica jacquinii* A x *Veronica teucrium* a *Veronica teucrium* x *Veronica prostrata* . V tých systémoch, ktoré pracujú s druhom *Veronica austriaca* B a zahŕňajú doň aj taxón *Veronica orbiculata* (pozri nižšie), sa druh *Veronica austriaca* B niekedy delí na poddruhy *Veronica austriaca* subsp. *austriaca* B a *Veronica austriaca* subsp. *orbiculata . 
*poddruh [[veronika rakúska Jacquinova]] (*Veronica austriaca* subsp. *jacquinii*/ *Veronica austriaca* subsp. *austriaca* C ) – Tento taxón sa vyznačuje (jednoducho alebo dvojito) [[perovito delený list|perovito delenými]]  strednými listami, ktorých zárezy na okraji listu sú hlboké, t. j. stredné listy sú spravidla (jednoducho alebo dvojito) [[perovito dielny list|perovito dielne]] alebo [[perovito strihaný list|perovito strihané]] (resp. v prípade zahrnutia nižšie uvedeného subsp. *austriaca* D do toho taxónu aj [[perovito zárezový list|perovito zárezové]]). Vyskytuje sa na celom [[Balkánsky polostrov|Balkánskom polostrove]], v častiach [[Malá Ázia|Malej Ázie]] a v celom páse území od (vrátane) východného [[Taliansko|Talianska]], [[Slovinsko|Slovinska]], [[Maďarsko|Maďarska]] a juhovýchodného Slovenska až po (vrátane) [[Bielorusko]], európske [[Rusko]], [[Kaukaz]] a [[Irán]] (ale nevyskytuje sa v [[Poľsko|Poľsku]]) . Niekedy sa tento taxón uvádza ako samostatný druh, ktorý sa volá [[veronika Jacquinova]] A (*Veronica jacquinii* A, staršie: *Veronica multifida* B/*Veronica polymorpha*  A/*Veronica laciniata*) alebo veronika rakúska C (*Veronica austriaca* D). V niektorých systémoch sa od tohto poddruhu odčleňujú tri samostatné poddruhy *Veronica austriaca* subsp. *neiceffii*, *Veronica austriaca* subsp. *tenuissima* a *Veronica austriaca* subsp. * virescens*. Od roku 2017 sa navyše malá časť tohto poddruhu vyčleňuje ako samostatný druh *Veronica dalmatica*, a už v 20. storočí sa malá časť tohto poddruhu niekedy vyčleňovala ako samostatný druh *Veronica arceutobia*. Tradične sa poddruh *jacquinii* ďalej delí na tieto taxóny:
** *Veronica austriaca* subsp. *jacquinii* var. *pinnatifida* [= var. *typica* ]  – Tento taxón sa vyznačuje jednoducho (čiže nie dvojito) perovito delenými strednými listami. V minulosti sa niekedy uvádzal ako samostatný druh nazvaný *Veronica polymorpha* B /*Veronica austriaca* E /*Veronica multifida* C /*Veronica jacquinii* B .
** *Veronica austriaca* subsp. *jacquinii* var. *bipinnatifida* – Tento taxón sa vyznačuje dvojito perovito delenými strednými listami. V minulosti sa niekedy uvádzal ako samostatný druh nazývaný *Veronica polymorpha* C /*Veronica austriaca* F /*Veronica multifida* D /*Veronica jacquinii* C , pričom od tohto druhu sa niekedy odčleňoval samostatný druh pod názvom *Veronica pilocarpa* /*Veronica trichocarpa* , ktorý sa vyznačuje ochlpenou tobolkou.
* poddruh [[Veronica austriaca subsp. austriaca|*Veronica austriaca* subsp. *austriaca*]] D – (i) Tento poddruh zahŕňa formy, ktoré sú v podstate prechodné medzi *Veronica austriaca* subsp. *dentata* A a *Veronica austriaca* subsp. *jacquinii*. Prechodnosť tu znamená predovšetkým, že zárezy na okraji stredného listu sú stredne hlboké, t. j. presnejšie povedané: stredné listy sú hlboko [[zúbkatý list|zúbkaté]] alebo [[perovito zárezový list|perovito zárezové]], prípadne až [[perovito dielny list|perovito dielne]] (zatiaľ čo subsp. *dentata* A má plytké zárezy a subsp. *jacquinii* má zárezy hlboké) . Vyskytuje sa v [[Poľsko|Poľsku]], Slovensku, [[Rumunsko|Rumunsku]], [[Chorvátsko|Chorvátsku]] a možno aj v [[Bosna a Hercegovina|Bosne a Hercegovine]]. Spočiatku sa istý čas zahŕňalo do tohto poddruhu aj to, čo sa dnes už zaraďuje ako samostatný druh *Veronica orbiculata*; okrem toho sa do tohto poddruhu dodnes často zahŕňa aj problematický taxón *Veronica macrodonta* a občas aj taxón *Veronica sclerophylla* (o týchto troch taxónoch pozri nižšie). Niektoré online databázy navyše do tohto poddruhu zaraďujú aj rôzne problematické historické taxóny, u ktorý nie je jasné, či patria do subsp. *dentata* A alebo do subsp. *jacquinii* (napr. *Veronica angustifolia* A). (ii) Poddruh s týmto vymedzením (porov. i) bol zavedený až na začiatku 21. storočia. V mnohých súčasných systémoch - a všetkých starších systémoch - tento poddruh neexistuje, pretože sa jeho obsah klasifikuje ako súčasť vyššie uvedeného taxónu *Veronica austriaca* subsp. *jacquinii* (resp. *Veronica jacquinii* A) (prípadne ojedinele ako súčasť vyššie uvedeného taxónu *Veronica austriaca* subsp. *dentata* A, resp. *Veronica dentata* A ), alebo sa uvádza len ako "prechodné formy" medzi subsp. *dentata* A a subsp. *jacquinii*, alebo sa staršie niekedy (spravidla len časť z neho) klasifikoval(a) ako druh nazvaný *Veronica bihariensis* (alebo poddruh *Veronica austriaca* subsp. *bihariensis*) alebo sa ojedinele uvádzal ako druh *Veronica austriaca* G . (iii) Pokiaľ ide o vývojové vzťahy, podľa moderných molekulárnych analýz je poddruh *Veronica austriaca* subsp. *austriaca* D sesterským taxónom (pod)druhu *dentata* A a spolu sú sesterským taxónom (pod)druhu *jacquinii*; podľa súčasných morfologických štúdií sú však vzťahy medzi týmito taxónmi úplne odlišné.
2. Niekedy sa do druhu veronika rakúska zaraďujú popri taxónoch uvedených v bode 1 aj (všetky alebo niektoré) nasledujúce taxóny (veronika rakúska H - *Veronica austriaca* H):
*druh *Veronica orbiculata* – V druhu veronika rakúska je zahrnutý ako poddruh (či súčasť poddruhu) *Veronica austriaca* subsp. *austriaca* D, alebo ako súčasť poddruhu *Veronica austriaca* subsp. *jacquinii*, alebo ako súčasť sčasti poddruhu *Veronica austriaca* subsp. *jacquinii* a sčasti poddruhu *Veronica austriaca* subsp. *dentata* , alebo staršie ako poddruh *Veronica austriaca* [A  alebo B  alebo D ] subsp. *orbiculata*. 
*prechodné formy medzi taxónmi *Veronica austriaca* subsp. *jacquinii* a *Veronica orbiculata* [Neexistuje pre ne žiadne osobitné pomenovanie, niekedy sa uvádzajú pod dočasným označením *Veronica jacquinii-orbiculata*].
*druh *Veronica macrodonta*/*Veronica pubicarpa*/*Veronica hyssopifolia* – V druhu veronika rakúska je zahrnutý ako taxón neistého zaradenia alebo ako súčasť poddruhu *Veronica austriaca* subsp. *austriaca* D alebo ako súčasť poddruhu *Veronica austriaca* subsp. *dentata* A.
*druh *Veronica sclerophylla* – V druhu veronika rakúska je zahrnutý ako súčasť poddruhu *Veronica austriaca* subsp. austriaca* D.
*druh *[[Veronica teucrium]]*/*[[Veronica latifolia]]*/*[[Veronica pseudochamaedrys]]* (veronika hrdobarkovitá) - V druhu veronika rakúska je zahrnutý ako poddruh *Veronica austriaca* subsp. *teucrium* (staršie: *Veronica austriaca* subsp. *pseduochamaedrys*). Poznámka: Podľa súčasných molekulárnych štúdií je druhu *Veronica austriaca* A zo všetkých druhov vývojovo najviac príbuzný práve druh *Veronica teucrium*, resp. prinajmenšom časť z tohto druhu. O tejto blízkej príbuznosti boli presvedčení niektorí autori už v minulosti. Od 20. storočia sa to prejavuje v tom, že je v niektorých systémoch *Veronica teucrium* zahrnutý ako poddruh druhu *Veronica austriaca*. V 19. storočí boli však naopak niekedy taxóny subsp. * jacquinii* a subsp. *dentata* A (alebo niekedy len taxón subsp. *dentata* A) zahrnuté (ako variety či poddruhy) v druhu *Veronica teucrium*.
*druh *[[Veronica crinita]]* (staršie považovaný za súčasť druhu *Veronica teucrium*) – V druhu veronika rakúska je zahrnutý ako súčasť poddruhu *Veronica austriaca* subsp. *teucrium*.
*druh *[[Veronica thracica]]* (staršie považovaný za súčasť druhu *Veronica crinita*) – V druhu veronika rakúska je zahrnutý ako súčasť poddruhu *Veronica austriaca* subsp. *teucrium*.
*druh *[[Veronica bosniaca]]*  (staršie považovaný za súčasť druhu *Veronica crinita*) – V druhu veronika rakúska je zahrnutý ako súčasť poddruhu *Veronica austriaca* subsp. *teucrium*.
*druh *[[Veronica sennenii]]* (staršie niekedy považovaný za súčasť druhu *Veronica teucrium*, prípadne druhu *Veronica prostrata*) – V druhu veronika rakúska je zahrnutý ako súčasť poddruhu *Veronica austriaca* subsp. *teucrium*  alebo poddruhu *Veronica austriaca* subsp. *vahlii* .
*druh *[[Veronica handelii]]*/*Veronica austriaca* subsp. *dentata* A x *Veronica teucrium*
*druh *[[Veronica bastardii]]* A/*[[Veronica angustifolia]]* B/*[[Veronica orsiniana]]* A/zriedkavo: *[[Veronica vahlii]]* (často považovaný za súčasť druhu *Veronica teucrium*) - V druhu veronika rakúska je zahrnutý ako poddruh *Veronica austriaca* subsp. *vahlii*. 
*druh *[[Veronica orsiniana]]* B (staršie považovaný za súčasť druhu *Veronica teucrium*) - V druhu veronika rakúska je zahrnutý ako súčasť poddruhu *Veronica austriaca* subsp. *vahlii* alebo ako súčasť poddruhu *Veronica austriaca* subsp. *dubia*   alebo staršie ako poddruh *Veronica austriaca* subsp. *dentata* B (nie je zhodný s *Veronica austriaca* subsp. *dentata* A).
*druh *[[Veronica orsiniana]]* B × *[[Veronica tenuifolia]]*
*druh *[[Veronica teucroides]]* (často považovaný za súčasť druhu *Veronica orsiniana* B) – V druhu veronika rakúska je zahrnutý ako súčasť poddruhu *Veronica austriaca* subsp. *vahlii* alebo staršie ako varieta *Veronica austriaca* (subsp. *dentata* A) var. *teucrioides*.
* druh *[[Veronica kindlii]]* (do roku 2016 niekedy považovaný za súčasť druhu *Veronica orsiniana* B) – V druhu veronika rakúska je zahrnutý ako rovnaký poddruh ako je uvedený pri *Veronica orsiniana* B alebo súčasť poddruhu *Veronica austriaca* subsp. *orbiculata*.
*druh *[[Veronica linearis]]* (keďže sa donedávna považoval za varietu druhu *Veronica kindlii*) – V druhu veronika rakúska je zahrnutý ako rovnaký poddruh ako je uvedený pri *Veronica kindlii*.
*druh *Veronica austriaca* subsp. *jacquinii* × *Veronica* aff. *kindlii*
*taxón pôvodne nazývaný *Veronica latifolia* var. *dubia* (ktorý sa dnes považuje buď za súčasť druhu *[[Veronica orsiniana]]* B alebo druhu *[[Veronica urticifolia]]* (veronika pŕhľavolistá) – V druhu veronika rakúska je zahrnutý ako poddruh *Veronica austriaca* subsp. *dubia* alebo ako súčasť poddruhu *Veronica austriaca* subsp. *vahlii*.
*druh *[[Veronica satureiifolia]]*/*[[Veronica scheereri]]*/*[[Veronica bastardii]]*  B (veronika tmavomodrá) (alternatívne považovaný za súčasť druhu *Veronica prostrata*) - V druhu veronika rakúska je zahrnutý ako poddruh *Veronica austriaca* subsp. *scheereri*.
Menej často sa do druhu veronika rakúska H zaraďuje navyše aj:
* druh *[[Veronica prostrata]]* (veronika rozprestretá) [presnejšie spravidla len taxón *Veronica prostrata* subsp. *prostrata* - veronika rozprestretá pravá ] – V druhu veronika rakúska je zahrnutý ako poddruh *Veronica austriaca* subsp. *prostrata* (porov. aj vyššie: *Veronica satureiifolia*).
* druh *[[Veronica janchenii]]* /*Veronica austriaca* subsp. *dentata* A x *Veronica prostrata*
* druh *[[Veronica kerneri]]* /*Veronica prostrata* x *Veronica orsiniana* B
* druh *[[Veronica microcoma]]*/*Veronica prostrata* x *Veronica teucrium*
*druh *[[Veronica tenuifolia]]*/staršie: *[[Veronica assoana]]*/staršie: *[[Veronica multifida]]* E - V druhu veronika rakúska je zahrnutý ako poddruh *Veronica austriaca* subsp. *tenuifolia*.
*druh *[[Veronica gundisalvii]]*/*Veronica orsiniana* x *Veronica tenuifolia* subsp. *tenuifolia* (často považovaný za súčasť druhu *Veronica tenuifolia*) – V druhu veronika rakúska je zahrnutý ako poddruh *Veronica austriaca* subsp. *gundisalvii* alebo ako súčasť poddruhu *Veronica austriaca* subsp. *tenuifolia*.
*druh *[[Veronica krylovii]]* (staršie niekedy považovaný za súčasť druhu *Veronica teucrium*) - V druhu veronika rakúska je zahrnutý ako súčasť poddruhu *Veronica austriaca* subsp. *teucrium*.
*druh *[[Veronica rosea]]* (staršie občas považovaný za súčasť druhu *Veronica tenuifolia* ) – V druhu veronika rakúska je zahrnutý ako súčasť poddruhu *Veronica austriaca* subsp. *tenuifolia* alebo ako varieta *Veronica austriaca* var. *maroccana*.
3. V dávnejšej minulosti sa do druhu veronika rakúska (veronika rakúska CH - *Veronica austriaca* CH), obyčajne v rozsahu bez taxónov *Veronica teucrium*, *Veronica prostrata* a pod., ojedinele zahŕňali aj tieto taxóny: 
*druh *[[Veronica multifida]]* F (ktorý sa neskôr považoval za značne príbuzný s druhom *[[Veronica caucasica]]*) [Tento druh sa dá od ostatných významov viacznačného názvu *Veronica multifida* odlíšiť podľa toho, že sa vyskytuje len v okolí Čierneho a Kaspického mora]
*druh *[[Veronica orientalis]]*
* druh *[[Veronica taurica]]* (pretože sa niekedy považoval a považuje za súčasť druhu *Veronica orientalis*)

V niektorých súčasných textoch sa rozlišujú pojmy druh veronika rakúska (*Veronica austriaca*) a **agregátny druh veronika rakúska** (*Veronica austriaca* agg.). Agregátny druh veronika rakúska pozostáva z celého obsahu vyššie uvedených bodov 1 a 2, t. j. zahrnuté sú v ňom aj tie taxóny z bodov 1 a 2 (dnes prakticky vždy len z bodu 2), ktoré sa autori v danom systéme rozhodli nezaradiť priamo do druhu veronika rakúska. Napríklad sa často možno stretnúť s formuláciou, že agregátny druh *Veronica austriaca* agg. pozostáva z týchto troch či štyroch druhov: 
**Veronica austriaca* (novšie býva nahradený menšími druhmi *Veronica austriaca* [v užšom ponímaní], *[[Veronica dalmatica]]*, *[[Veronica orbiculata]]* a *[[Veronica macrodonta]]*), 
**[[Veronica teucrium]]* (novšie býva nahradený menšími druhmi *Veronica teucrium* [v užšom ponímaní], *[[Veronica crinita]]*, *[[Veronica thracica]]*, *[[Veronica bosniaca]]*, *[[Veronica sennenii]]*, *[[Veronica bastardii]]* A, *[[Veronica orsiniana]]* B, *[[Veronica teucroides]]*, *[[Veronica kindlii]]*, *[[Veronica linearis]]* a prípadne *[[Veronica krylovii]]*), 
**[[Veronica prostrata]]* (novšie býva nahradený menšími druhmi *Veronica prostrata* [v užšom ponímaní] a *[[Veronica satureiifolia]]*)
*a prípadne aj *[[Veronica tenuifolia]]* (staršie prípadne vrátane *[[Veronica rosea]]*).
Agregátny druh veronika rakúska sa v súčasnosti občas alternatívne označuje ako **agregátny druh [[veronika hrdobarkovitá]]** (*Veronica teucrium* agg.). Tento názov je opodstatnený napríklad aj tým, že v dávnejšej minulosti dnešnému agregátnemu druhu veronika rakúska v niektorých systémoch zodpovedal široko poňatý (obyčajný, teda nie agregátny) druh veronika hrdobarkovitá (*Veronica teucrium*). 

**Skupina (druhov) veronika rakúska** (*Veronica austriaca*) je pojem (napríklad) z knihy Flora Europaea 1972, ktorý pozostáva z celého obsahu vyššie uvedeného v bodoch 1, 2 a 3 (vrátane *Veronica caucasica* a *Veronica taurica*) okrem druhu *Veronica rosea*.

Na lepšie rozlíšenie sa často druh *Veronica austriaca* A, prípadne H, označuje ako **veronika rakúska** (*Veronica austriaca*) **v širšom zmysle**, zatiaľ čo *Veronica austriaca* B (alebo D) sa označuje ako **veronika rakúska** (*Veronica austriaca*) **v užšom zmysle**. Alternatívne sa ako **veronika rakúska** (*Veronica austriaca*) **v širšom zmysle** označuje *Veronica austriaca* H (prípadne CH), zatiaľ čo *Veronica austriaca* A je **veronika rakúska** (*Veronica austriaca*) **v užšom zmysle**. 

Názov **komplex veronika rakúska** (*Veronica austriaca*) sa používa buď ako iný názov veroniky rakúskej (*Veronica austriaca*) A , alebo ako iný názov agregátneho druhu veronika rakúska (*Veronica austriaca*).

Zdroje tejto podkapitoly (pokiaľ vyššie nie je uvedené inak):

### Zaradenie druhu v systéme
V súčasných systémoch celý obsah bodov 1 a 2 (čiže vlastne agregátny druh veronika rakúska) a geneticky príbuzné druhy *[[Veronica turrilliana]]*, *[[Veronica rhodopea]]* a *[[Veronica aragonensis]]* spolu tvoria podsekciu *[[Pentasepalae]]* (podrodu *[[Pentasepalae]]* rodu *[[Veronica]]*). Táto podsekcia tvorí spolu s niekoľkými ďalšími podsekciami (do ktorých patria napríklad druhy *[[Veronica multifida]]* F, *[[Veronica caucasica]]*, *[[Veronica orientalis]]* a veľa ďalších) podrod *[[Pentasepalae]]* rodu *[[Veronica]]*, po slovensky nazývaného veronika.

## Referencie

## Iné projekty

Kategória:Flóra na Slovensku
rakúska
Kategória:Rastliny s modrými kvetmi